মহাকুম্ভে উপচে পড়া ভিড়ে পদপিষ্ট, সাময়িক বন্ধ অমৃত স্নান?

প্রয়াগরাজ: প্রয়াগরাজে (Prayagraj) মহাকুম্ভে মৌনী অমাবস্যার দ্বিতীয় অমৃত স্নান (Amrit Snan) উৎসবের দিন পুণ্যার্থীদের উপচে পড়া ভিড়। পদপিষ্ট বহু। ইতিমধ্যেই ১০ জনের মৃত্যু হয়েছে বলে খবর। গুরুতর অবস্থায় আহতদের স্থানীয় ২ নম্বরের সেক্টরের হাসপাতালে ভর্তি করানো হয়েছে।

মৌনী অমাবস্যার দিন মহাকুম্ভে অমৃত স্নানের (Mahakumbh Amrit Snan) জন্য সারা দেশ থেকে কোটি কোটি পুণ্যার্থী প্রয়াগরাজে পৌঁছেছেন। প্রায় ১০ কোটি মানুষ এদিন উপস্থিত ছিলেন মেলায়। ১৩ জানুয়ারি থেকে শুরু হয়েছে মহাকুম্ভ (Mahakumbh 2025)। এখনও পর্যন্ত প্রায় ১৫ কোটি ভক্ত সঙ্গমে স্নান করেছেন। মৌনী অমাবস্যার বিশেষ তিথিতে মহাকুম্ভে ভিড় জমতে শুরু করে। রাস্তাঘাট জমজমাট। রেলপথ হোক বা বাসস্ট্যান্ড কোথাও পা ফেলার জো নেই।

আরও পড়ুন: চালু হবে এক দেশ এক সময়, ‘অ্যাটমিক ঘড়ি’ আনছেন ভারতীয় বিজ্ঞানীরা!

ভিড়ের মোকাবিলায় প্রয়াগরাজের মহাকুম্ভে নামানো হয়েছে এনএসজি ও র‍্যাফ। হেলিকপ্টারে চলছে কড়া নজরদারি। মুখ্যমন্ত্রী যোগী আদিত্যনাথ বলেছেন, ‘যারা এই ভিড় সামলাতে ব্যর্থ, প্রশাসন তাঁদের বিরুদ্ধে শাস্তিমূলক পদক্ষেপ ঘোষণা করবে।’

ইতিমধ্যেই প্রধানমন্ত্রী নরেন্দ্র মোদি রাজ্যের মুখ্যমন্ত্রী যোগীর সঙ্গে কথা বলেছেন। মেলা প্রশাসন আখড়া পরিষদের সভাপতি রবীন্দ্রপুরী জানিয়েছেন, আখড়া থেকে ফের অমৃত স্নান শুরু করা হতে পারে। পাশাপাশি, স্বরাষ্ট্রমন্ত্রী অমিত শাহ আদিত্যনাথের সঙ্গে কথা বলেছেন। কেন্দ্রের তরফ থেকে সবরকম ক্ষতিপূরণের আশ্বাস দিয়েছেন তিনি।

#WATCH | Prayagraj | Massive crowd of devotees continue to gather in Mahakumbh area to take holy dip in Triveni waters on Mauni Amavasya

1.75 crore people have taken holy dip today till 6 am; a total of 19.94 crore people have taken holy dip till 28th January, as per UP govt. pic.twitter.com/AsNs81fUa9

— ANI (@ANI) January 29, 2025